**Република Србија**

**ОПШТИНА ВЛАДИЧИН ХАН**

**ОПШТИНСКО ПРАВОБРАНИЛАШТВО**

**Број: 30 /21**

**02.06.2021. године**

**Ул. Светосавска бр. 1**

**ВЛАДИЧИН ХАН**

На основу члана 4. став 8., члана 82. став 4. и члана 94. Закона о запосленима у аутономним покрајинама и јединицама локалне самоуправе (''Службени гласник РС'', бр. 21/2016, 113/2017, 113/2017-др. Закон и 95/2018 ), и члана 11. став 1. и 2., члана 12. став 1. и члана 13. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе (''Службени гласник РС'', бр. 95/2016), Правилника о организацији и систематизацији радних места у Општинском правобранилаштву општине Владичин Хан Јп. број: 71/17 од 02.10.2017. године и Јп. бр. 9/18 од 30.03.2018. године, Кадровског плана Општинског правобранилаштва општине Владичин Хан за 2021. годину, бр. 06-87/6/20-I од 06.12.2020.године године и Закључка Комисије за давање сагласности за ново запошљавање и додатно радно ангажовање код корисника јавних средстава 51 број: 112-1695/2021 од 26. фебруара 2021. године,Општинско правобранилаштвоопштине Владичин Хан, дана 02.06.2021. године, оглашава

**ЈАВНИ КОНКУРС**

**ЗА ПОПУЊАВАЊЕ ИЗВРШИЛАЧКОГ РАДНОГ МЕСТА**

**У ОПШТИНСКОМ ПРАВОБРАНИЛАШТВУ ОПШТИНЕ ВЛАДИЧИН ХАН**

**I Орган у коме се радно место попуњава:**

Општинско правобранилаштво општине Владичин Хан, ул. Светосавска бр. 1., Владичин Хан

**II Радно место које се попуњава:**

 Секретар Општинског правобранилаштва и послови писарнице Општинског правобранилаштва

Звање: Сарадник

 Опис посла: Организује и координира рад у писарници Општинског правобранилаштва Општине Владичин Хан; припрема нацрте финансијског плана правобранилаштва; припрема решења у вези остваривања права из радног односа; учествује у припреми и изради програма и плана рада и извештаја о раду; врши пријем, контролу исправности и обраду документације у вези са предметима Општинског правобранилаштва; води прописане евиденције и припрема и обрађује податке неопходне за вођење евиденције; припрема потребне извештаје из делокруга рада писарнице; обавља стручно-административно техничке послове из области делокруга рада писарнице; прикупља, сређује, евидентира, контролише, мери, прати и обрађује податке према упутствима; пружа тражене информације странкама из делокруга рада писарнице правобранилаштва; одлаже, чува и архивира документацију правобранилаштва, и то: води уписнике из надлежности Општинског правобранилаштва, формиране уписнике и регистар, врши пријем предмета и њихову расподелу, разводи пошту, врши попис списа на корицама предмета, спаја и раздваја предмете, евидентира предмете са распоредом одржавања рочишта, води архивску књигу и чува предмете правобранилаштва, позива странке и обавља остале послове како је то предвиђено канцеларијским пословањем, и обавља друге послове и задатке по налогу Општинског правобраниоца. За свој рад одговоран Општинском правобраниоцу.

 Поред општих услова предвиђених Законом, посебни услови за радно место су:

Стечено високо образовање на основним студијама у области правних или економских наука у обиму од најмање 180 ЕСПБ бодова, основним струковним студијама, односно на студијама у трајању до три године ( односно VI стапен стручне спреме –правник-економиста), положен државни стручни испит и најмање три године радног искуства у струци.

 **Стручне оспособљености, знање и вештине које се проверавају у изборном поступку:**

Познавање: Закона о запосленима у аутономним покрајинама и јединицама локалне самоуправе (''Службени гласник РС'', бр. 21/2016, 113/2017- др. Закон и 95/2018), Закона о правобранилаштву („Сл.гласник РС Бр. 55/14), Одлуке о правобранилаштву Општине Владичин Хан („Сл. Гласник Града Врања“ Бр. 9/19), Правилника о канцеларијском и архивском пословању Општинског Правобранилаштва Јп.бр.70//17, Листу категорија регистратурског материјала Општинског Правобранилаштва Општине Владичин Хан са роковима њиховог чувања Јп.бр.69/17 - усмено; вештина комуникације - усменим разговором; познавање рада на рачунару - практичном провером.

 **III Трајање радног односа:**

За наведено радно место, радни однос се заснива на неодређено време.

**IV Место рада:**

Ул. Светосавска бр. 1, Владичин Хан

**V Адреса на коју се подносе пријаве:**

Општинско правобранилаштво општине Владичин Хан, ул. Светосавска бр. 1, Владичин Хан, са назнаком „За јавни конкурс за попуњавање извршилачког радног места Секретар Општинског правобранилаштва и послови писарнице, у Општинском правобранилаштву општине Владичин Хан“.

**VI Лице задужено за давање обавештења о конкурсу:**

 Маја Стошић - тел. 069/30-80/928

 **VII** **Услови за рад на радном месту:**

1. да је пунолетан држављанин Републике Србије;
2. да има прописано образовање;
3. да лице није правноснажно осуђивано на безусловну казну затвора од најмање шест месеци;
4. да му раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа;
5. да има потребно радно искуство у струци;
6. да има положен државни стручни испит;

 **VIII Рок за подношење пријава је 15 дана** од дана оглашавања обавештења o јавном конкурсу у дневном листу ,, Danas“.

 **IX Докази који се прилажу уз пријаву на конкурс:**

1. потписана пријава са радном биографијом, уз назнаку контакт телефона и интернет адресе (ако је канадидат има);
2. извод из матичне књиге рођених;
3. уверење о држављанству;
4. диплома о стеченој стручној спреми;
5. уверење да кандидат није правноснажно осуђиван за кривично дело на безусловну казну затвора од најмање шест месеци;
6. доказ да кандидату раније није престао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа;
7. доказ о стеченом радном искуству у струци;
8. уверење о положеном државном стручном испиту.

 Лице које нема положен државни стручни испит, може да поднесе пријаву на конкурс, с тим што је дужно да положи државни стручни испит у року од шест месеци од дана заснивања радног односа. Кандидати са положеним правосудним испитом уместо доказа о положеном државном стручном испиту подносе доказ о положеном правосудном испиту.

 Сви докази прилажу се у оригиналу или овереној фотокопији код јавног бележника, у основним судовима, судским јединицама, односно у општинским или градским управама.

 Одредбом члана 9. и члана 103. Закона о општем управном поступку („Службени гласник РС“, бр. 18/2016 и 95/2018 – аутентично тумачење) прописано је, између осталог, да орган може да врши увид, прибавља и обрађује личне податке о чињеницама о којима се води службена евиденција, осим ако странка изричито изјави да ће податке прибавити сама.

 Потребно је да учесник конкурса, уз напред наведене доказе, достави изјаву којом се опредељује за једну од могућности, да орган прибави податке о којима се води службена евиденција или да ће то кандитат учинити сам.

 Пример изјаве се налази на сајту Општине Владичин Хан као прилог уз текст огласа.

 Попуњену изјаву је неопходно доставити уз наведене доказе како би орган могао даље да поступа.

 **НАПОМЕНА:**

За кандидате који нису заснивали радни однос у органима аутономне покрајине, јединице локалне самоуправе, градске управе или државном органу, обавезан је пробни рад у трајању од 6 месеци.

**НАПОМЕНА:**

 Неблаговремене, недопуштене, неразумљиве или непотпуне пријаве, биће одбачене.

 **X** Јавни конкурс спроводи Конкурсна комисија образована од стране Oпштинског правобраниоца општине Владичин Хан.

Са кандидатима чије су пријаве благовремене, допуштене, разумљиве, потпуне и уз које су приложени сви потребни докази, и који испуњавају услове за оглашено радно место, назначене стручне оспособљености, вештине и знања, које се вреднују у изборном поступку, биће провераване у просторијама Општине Владичин Хан у ул. Светосавској бр. 1, с тим што ће кандидати бити обавештени о броју канцеларије, датуму и времену спровођења изборног поступка.

 Овај оглас објављује се на интернет презентацији Општине Владичин Хан http://www.vladicinhan.ogr.rs, а у дневним новинама ,, Danas “, које се дистрибуирају за целу територију Републике Србије, објављује се обавештење о јавном конкурсу и адреса интернет презентације на којој је објављен оглас.

\* Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.

 **ОПШТИНСКИ ПРАВОБРАНИЛАЦ,**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Марија Станојевић**